ปส.ลุยจับแก๊งค้ายาบ้า ได้ผู้ต้องหา 4 ราย ของกลางกว่า 5 แสนเม็ด
ปส.ลุยจับแก๊งค้ายาบ้า ได้ผู้ต้องหาร่วมขบวนการ 4 คน พร้อมของกลางยาบ้า กว่า 5 แสนเม็ด สารภาพมีคนจ้างไปรับของกลางมาจากเมียนมา ก่อนนำมาส่งให้ลูกค้าที่ บางใหญ่ จ.นนทบุรี,11 มีนาคม พล.ต.ต.ทนัย อภิชาติเสนีย์ ผบก.สกส.บช.ปส. เผยว่า เมื่อเวลาประมาณ 18.30 น. วานนี้ (10 มี.ค.) บก.สกส.บช.ปส., บก.ปส.3 บช.ปส. และ บก.ขส.บช.ปส. ได้ร่วมกันจับกุมผู้ต้องหาและของกลางยาเสพติด ได้ผู้ต้องหาจำนวน 4 คน ประกอบด้วย 1. นายไพโรจน์ มหานิล อายุ 28 ปี ชาว จ.เชียงใหม่ ผู้ต้องหาที่ 1, นายทัศนัย ธำรงชีวิน อายุ 23 ปี ชาว จ.เชียงราย ผู้ต้องหาที่ 2, นายสุชาติ ธำรงชีวิน อายุ 24 ปี ชาว จ.เชียงราย ผู้ต้องหาที่ 3 และ นายธงชัย กันธา อายุ 29 ปี ชาว จ.เชียงใหม่ ผู้ต้องหาที่ 4 พร้อมของกลาง ยาบ้า ประมาณ 279 มัด 558,000 เม็ด รถยนต์ตู้ ยี่ห้อ HYUNDAI H1 สีเทา หมายเลขทะเบียน ฮต 7228 กรุงเทพฯ จำนวน 1 คัน รถยนต์เก๋ง ยี่ห้อ TOYOTA YARIS สีเทา หมายเลขทะเบียน 2กษ 5714 กรุงเทพฯ จำนวน 1 คัน โทรศัพท์มือถือจำนวน 6 เครื่อง,สืบเนื่องจาก เจ้าหน้าที่พบว่า ผู้ต้องหาที่ 1 และผู้ต้องหาที่ 2 ซึ่งเป็นเป้าหมายได้ขับรถยนต์ตู้ ยี่ห้อ HYUNDAI H1 สีเทา หมายเลขทะเบียน ฮต 7228 กรุงเทพฯ พร้อมของกลางข้ามไปยัง จังหวัดท่าขี้เหล็ก ประเทศเมียนมา ผ่านช่องทาง ตม.แม่สาย จ.เชียงราย เมื่อ 9 มี.ค.2560 และข้ามกลับมาในช่องทางเดียวกันในวันที่ 10 มี.ค.2560 จากนั้น ผู้ต้องหาที่ 1 ได้ขับรถยนต์ตู้ หมายเลขทะเบียน ฮต 7228 กรุงเทพฯ โดยมี ผู้ต้องหา ที่ 2–4 ขับรถยนต์เก๋ง ยี่ห้อ TOYOTA YARIS หมายเลขทะเบียน 2กษ 5714 กรุงเทพฯ วิ่งลงมาตามเส้นทางหลวงหมายเลข 1 ถนนพหลโยธิน จาก อ.แม่สาย จ.เชียงราย เพื่อมาส่งมอบให้กับลูกค้าในพื้นที่ อ.บางใหญ่ จ.นนทบุรี และรถยนต์ตู้ หมายเลขทะเบียน ฮต 7228 กรุงเทพฯ ได้หลบด่านตรวจ และเข้าพักยังโรงแรมที่เกิดเหตุ,เจ้าหน้าที่ตำรวจชุดจับกุม จึงได้เข้าตรวจสอบและพบของกลางยาเสพติดซุกซ่อนอยู่บริเวณช่องลับด้านหลังทั้งสองข้างของรถตู้ หมายเลขทะเบียน ฮต 7228 กรุงเทพฯ และจับกุม ผู้ต้องหาที่ 2 และ 4 พร้อมรถยนต์เก๋ง ยี่ห้อ TOYOTA YARIS สีเทา หมายเลขทะเบียน 2กษ 5714 กรุงเทพฯ ในที่เกิดเหตุ และได้แจ้งข้อกล่าวหาให้ทราบ,ผู้ต้องหาทั้งหมดรับสารภาพว่า ได้รับว่าจ้างจากนายรุ่ง ไม่ทราบนามสกุล ให้นำยาเสพติดดังกล่าวไปส่งมอบให้กับลูกค้า ในพื้นที่ อ.บางใหญ่ จ.นนทบุรี และรับสารภาพว่า ร่วมกันลักลอบขนยาเสพติดในลักษณะดังกล่าวมาแล้ว จำนวน 9 ครั้ง โดยจะส่งมอบยาเสพติดในเขตพื้นที่ กรุงเทพฯ และ จ.พิษณุโลก จึงถูกจับกุมดำเนินคดีตามกฎหมาย 
ปส.ลุยจับแก๊งค้ายาบ้า ได้ผู้ต้องหาร่วมขบวนการ 4 คน พร้อมของกลางยาบ้า กว่า 5 แสนเม็ด สารภาพมีคนจ้างไปรับของกลางมาจากเมียนมา ก่อนนำมาส่งให้ลูกค้าที่ บางใหญ่ จ.นนทบุรี 
ปส.,แก๊งค้ายาบ้า,ผู้ต้องหา 4 ราย,บางใหญ่,จ.นนทบุรี